《浪淘沙 真州夜泊》
清代·李符

昨夜别扬州。今夜真州。此行不似少年游。莫问红妆人住处，大道青楼。

潮水落江头。月上城头。破除万事饮能不。无奈酒肠天吝与，何计销愁。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。